Gangsters (kanta)

Gangsters  ("Gangsterrak") The Specials ska talde ingelesaren lehen singlea da.

 Grabazioa eta argitaratzea 
Kanta 1979ko urtarrilean grabatu zen Coventryko Horizon Studioseko lehen estudioan. Horace Panterrek gogoratzen duenez, grabazioak "hainbeste baxu zuen gainean, non berriz egin behar izan zen, horrek dena hondatzen zuelako" eta "bukaeraren apala konpentsatzeko, Jerryk [Dammers] piano hirukoitz bat gainean erantsi zuen". Ahotsak Terry Hallek ondu zituen, modu "aspertuaz" eta "haserreaz" kantatuz eta ondoren elkarrekin nahastu ziren.

Nite Klub eta Too Much Too Young kanten bertsioak ere grabatu ziren, baina arrakasta askikoak ez zirela erabaki zenez, taldeak orduan Gangsterserako B aldea aurkitu behar izan zuen. John Bradburyk, taldean berriki sartua zenak, Silverton Hutchinson ordezkatuz, 1977an Neol Daviesekin grabatu zuen pista instrumental bat iradoki zuen, The Kingston Affair izenekoa. Dammersek Daviesi kantari ska erritmoko gitarra bat jartzeko eskatu zion eta orduan The Selecter izenburu berria eman zitzaion eta Gangstersen B alde bihurtu.

Singlearen 5.000 kopia soilik banatu zituen 2 Tone diskoetxe hasiberriak 1979ko maiatzean, A alde bikoitz gisa The Selecterrekin batera, The Selecter taldeari egotzia (Neol Davies, John Bradbury eta Barry Jones ziren). Jatorrizko singlearen benetako izena The Special A.K.A. Gangsters vs. The Selecter zen: vs. jartzea Dammersi otu zitzaion, soinu borroka bat iragartzen zuen kartel batetik hartua. Bi hilabete geroago, erabateko askatasuna eman zioten, eta seigarren posturaino iritsi zen Erresuma Batuko zerrendetan, 1979ko irailaren 1ean amaitu zen asterako: The Specials taldearen zein 2 Tone zigiluaren lehen disko arrakastatsua izan zen. Singlea John Peel-en Radio 1 saioan aireratu zen lehendabiziko aldiz, maiatzaren 7an, astelehena, eta hain gustura geratu zenez, beste aldea ere jarri zuen.

 Historia 
Gaia taldeari gertatutako pasadizo bati buruzkoa da, Frantzian The Clash taldearekin biran zebiltzala: hotel batean beste talde ingeles batek (The Damned, itxuraz) eragindako kalteen erantzule egin zituzten, eta bertako zuzendariak bermetzat gitarretako bat hartu zien. Arazoa hotelekoek udaltzainei deitu zietenean areagotu zen eta The Specialskoek kaltea ordaindu behar izan zuten.

Prince Busterren 1964ko Al Capone ska kantaren moldaketa da, haren hasieran aditzen diren autoen soinu efektuen laginketa eginez. Al Capone's guns don't argue ("Al Caponeren pistolek ez dute eztabaidatzen") lehendabiziko esaldiaren ordez, Bernie Rhodes knows / Don't argue ("Bernie Rhodesek badaki, ez eztabaida") esan zuten, Bernard Rhodesi zuzendutako irain gisa: tarte labur batean taldearen kudeatzailea izan zen.

Top 10ean arrakastatsua izan arren, kanta ez zen Erresuma Batuko bertsioko inongo estudioko albumetan agertu, lehen diskoaren atzerriko argitalpen batzuetan sartu bazen ere.

 Hitzak 
+Gangstersingelesezeuskaraz(Bernie Rhodes knows
Don't argue!)

Why must you record my phone calls?

Are you planning a bootleg LP?

Said you'd been threatened by gangsters

Now it's you that’s threatening me

Can't fight corruption with con tricks

They use the law to commit crime

And I dread, dread to think what the future'll bring

When we’re living in gangster times.

(Don't call me Scarface!)

Don't interrupt while I'm talking

Or they'll confiscate all your guitars

And Catch-22 says if I sing the truth

They won't make me an overnight star

Don't offer us legal protection

They use the law to commit crime

I dread to think what the future'll bring

When we're living in real gangster times.

(Bernie Rhodes knows

Don't argue!)(Bernie Rhodesek badaki
Ez eztabaida!)

Zergatik grabatu behar dizkidazue telefono deiak?

LP pirata bat egiteko asmotan zabiltzate?

Gangsterrek mehatxatu zintuztetela esan zenuten

Orain zeuek mehatxatzen nauzue

Ez daiteke iruzurren bidez ustelkeriaren aurka borroka

Legea darabilte delituak egiteko

Eta beldur naiz, beldur naiz, etorkizunak zer ekarriko duen pentsatzean

Gangsterren garaietan bizi garenean.

(Ez iezadazue Scarface dei!)

Ez ni eten hizketan ari naizen bitartean

Edo zure gitarra guztiak konfiskatuko dituzte

Eta Catch-22k dio egia kantatzen badut

Ez nautela egun batetik besterako izar bihurtuko

Ez digute babes legalik eskaintzen

Legea krimenak egiteko darabilte

Beldur naiz etorkizunak zer ekarriko duen pentsatzean

Zinezko gangsterren garaietan bizi garenean.

(Bernie Rhodesek badaki

Ez eztabaida!)Scarface ("Orbain-aurpegi"): Al Caponeren ezizena.
Catch 22 Joseph Hellerren eleberri baten izenburua da: zailtasun itzurezin bat agertzen du, balizko konponbideek elkarri sortaratzen dizkioten kontraesanen ondorioz.

 Zerrendetan 

  Asterokoak 
+Zerrenda (1979-1980)Postu gorenaBelgika (Ultratop 50, Flandria)6Erresuma Batua (OCC)6Frantzia (IFOP)3Herbehereak (Top 40)13Herbehereak (Single Top 100)11Irlanda (IRMA)27Zeelanda Berria (Recorded Music NZ)20

 Urtearen bukaerakoak 
+Zerrenda (1979)PostuaBelgika (Ultratop 50, Flandria)89Erresuma Batua (BMRB)59
+Zerrenda (1980)PostuaFrantzia (IFOP)56

 Erreferentziak 

 Kanpo estekak 
 YouTuben entzungai.
 The Guardiango artikulu bat.
 Panteón Rococó talde mexikarraren bertsioa.

Kategoria:1979ko abestiak
Kategoria:The Specials
Kategoria:Ingelesezko abestiak